
PARLAMENTUL ROMÂNIEI
CAMERA DEPUTAŢILOR



	COMISIA PENTRU MEDIU ȘI  
               ECHILIBRU ECOLOGIC
	 COMISIA JURIDICĂ, DE DISCIPLINĂ ȘI IMUNITĂȚI

	4C-8/263/2023
	    4C-13/905/2023



Bucureşti, 25.04.2023 



		Către,

		            BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea articolului 10 alin.(12) din Legea nr.82/1993 privind constituirea Rezervaţiei Biosferei ”Delta Dunării”, transmis Comisiei pentru mediu şi echilibru ecologic şi Comisiei juridice, de disciplină și imunități pentru dezbatere pe fond, în procedură obişnuită, cu adresa nr. PL.x 585/2020  din 30 septembrie 2020.



	PREŞEDINTE,
  George-Cătălin  STÂNGĂ

	PREŞEDINTE,
Laura VICOL

PARLAMENTUL ROMÂNIEI
CAMERA DEPUTAŢILOR

	COMISIA PENTRU MEDIU ȘI  
 ECHILIBRU ECOLOGIC
	  COMISIA JURIDICE, DE DISCIPLINA ȘI IMUNITĂȚI

	4C-8/263/2023
	4C-13/905/2023



Bucureşti, 25.04.2023 

                                                                                                                                                                                                     
RAPORT COMUN 
asupra proiectului de Lege pentru modificarea articolului 10 alin.(12) din Legea nr.82/1993 privind constituirea Rezervaţiei Biosferei ”Delta Dunării”

În ședința din data  de 13 martie 2023, Comitetul liderilor grupurilor parlamentare a hotărât retrimiterea proiectului de Lege pentru modificarea articolului 10 alin.(12) din Legea nr.82/1993 privind constituirea Rezervaţiei Biosferei ”Delta Dunării”, Comisiei pentru mediu și echilibru ecologic şi Comisiei juridice, de disciplină şi imunități în 585/2020 din 30 septembrie 2020 în vederea întocmirii unui raport suplimentar.
	Proiectul de lege are ca obiect de reglementare modificarea art.10 alin.(12) din Legea nr.82/1993. Potrivit expunerii de motive, se doreşte ca terenurile din perimetrul Rezervaţiei, domeniu public de interes naţional, pe care sunt amplasate active deţinute de persoane fizice şi/sau juridice să poată fi închiriate de Administraţia Rezervaţiei Biosferei „Delta Dunării”, prin încredinţare directă, către deţinătorii legali ai acestor active.
	Senatul în calitate de Primă Cameră Sesizată, a adoptat proiectul  de lege ca urmare a depășirii termenului de adoptare, potrivit art.75 alin.(2) teza a III-a din Constituția României republicată în data de 21 septembrie 2020.
	Consiliul Legislativ a avizat favorabil proiectul de lege, conform avizului nr.663 din 9 iulie 2020.
	Consiliul Economic și Social  a avizat nefavorabil proiectul de lege, conform avizului nr.5450 din 1 iulie 2020.
	Comisia pentru agricultură, silvicultură, industrie alimentară și servicii specifice a avizat negativ proiectul de lege în ședința din 16 noiembrie 2020.
	Guvernul prin adresa transmisă cu nr.2194 din 10 aprilie 2021 nu susține proiectul de lege.
În conformitate cu prevederile art. 62 şi 64 din Regulamentul Camerei Deputaţilor, cu modificările ulterioare, comisiile sesizate în fond au examinat proiectul de lege sus-menționat în şedinţe separate.
Comisia juridică de disciplină și imunități a examinat proiectul de lege în ședința din data de 14 martie 2023. Membrii Comisiei juridice de disciplină și imunități au fost prezenți la lucrări conform listei de prezență.
Comisia pentru mediu și echilibru ecologic  a examinat proiectul de lege în ședința din data de 25 aprilie 2023. Membrii Comisiei pentru mediu și echilibru ecologic  au fost prezenți la lucrări conform listei de prezență.
La lucrările Comisiei pentru mediu și echilibru ecologic au participat, în conformitate cu prevederile art. 56 din Regulamentul Camerei Deputaţilor, republicat, cu modificările și completările ulterioare, în calitate de invitați  ministrul Ministerului Mediului, Apelor şi Pădurilor, domnul  Barna Tánczos și domnul Bogdan Balanișcu, secretar de stat în cadrul Ministerului Mediului, Apelor şi Pădurilor.
          În urma examinării proiectului de lege şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de lege, cu  amendamente admise redate în anexa care fac parte integrantă din prezentul raport comun suplimentar.
        În raport de obiectul şi conținutul său, proiectul de lege face parte din categoria legilor organice.
         În conformitate cu prevederile art.75 din Constituția României, republicată, și ale art.92 alin. (9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


	
                          PREŞEDINTE,                               	                                PREŞEDINTE,
                    George-Cătălin STÂNGĂ                                                       Laura VICOL 



                             SECRETAR	                                                            SECRETAR
Ervin  MOLNAR	                                                         Ladányi László-Zsolt



	



                     Consilier parlamentar, 	Consilier parlamentar,
                       Alina Alexandriuc	Dragos Bucur

Anexa
AMENDAMENTE ADMISE

	Nr. crt.
	Text 
Legea Legea nr. 82 /1993
	Text adoptat de Senat
	Text propus de Comisii
(autorul amendamentului)
	Motivare

	1. 
	Titlu - Legea nr. 82 din 20 noiembrie 1993 privind constituirea Rezervatiei Biosferei "Delta Dunarii"
	Titlu - Lege pentru modificarea articolului 10 alin.(12) din Legea nr.82/1993 privind constituirea Rezervafiei Biosferei „Delta Dunării”
	Lege pentru completarea articolului 43 din Legea nr.82/1993 privind constituirea Rezervației Biosferei “Delta Dunării”
	

	2. 
	
	Articol unic - La articolul 10 din Legea nr.82/1993 privind constituirea Rezervației Biosferei „Delta Dunării”, publicata in Monitorul Oficial al României, Partea I, nr.283 din 07.12.1993, cu modificările și completările ulterioare, alin.(12) se modifica după cum urmează:
	Articol unic - La articolul 43  din Legea nr.82/1993 privind constituirea Rezervației Biosferei „Delta Dunării”, publicata in Monitorul Oficial al României, Partea I, nr.283 din 07.12.1993, cu modificările și completările ulterioare, după alineatul (2) se completează  cu un nou alineat, alin. (21) cu următorul cuprins:
	

	3. 
	Art. 43
Desfăşurarea tuturor activităţilor din rezervaţie este reglementată prin planul de management al rezervaţiei şi prin regulamentul rezervaţiei. Managementul rezervaţiei are ca scop asigurarea statutului de conservare favorabilă a habitatelor şi a populaţiilor speciilor de pe teritoriul acesteia
	-----------------
	
 (21) - “În situații temeinic justificate, până la aprobarea de către Guvern a noului plan de management, dar nu mai mult de 6 luni, desfășurarea tuturor activităților din rezervație este reglementată prin planul de acțiune provizoriu, elaborat de către Administrația Rezervației, cu implicarea Consiliului consultativ de administrare, cu avizul conform al Consiliului științific, aprobat prin ordin al conducătorului autorității publice centrale din domeniul mediului, apelor și pădurilor”

Autor: Grup Parlamentar PSD
	Propunem completarea cadrului legal cu o normă care să reglementeze activitățile din rezervație până la adoptarea noului plan de management

	4. 
	Art. 10
(12) Terenurile din perimetrul rezervaţiei, domeniu public de interes naţional, aflat în administrarea Administraţiei Rezervaţiei, pe care sunt amplasate active deţinute de persoane fizice şi juridice pot fi închiriate de Administraţia Rezervaţiei, prin licitaţie publică, în condiţiile legii. Persoanele fizice şi juridice deţinătoare ale activelor au drept de preemţiune la închirierea acestora.
	Art. 10
„(12) Terenurile din perimetrul Rezervatiei, domeniu public de interes national pe care sunt amplasate active detinute de persoane fizice și/sau juridice pot fi inchiriate de Administratia Rezervatiei Biosferei „Delta Dunarii”, administratorul legal al domeniului public de interes national din teritoriul Rezervatiei Biosferei „Delta Dunarii”, prin încredintare directă catre detinatorii legali ai acestor active, prin aplicarea taxelor stabilite de catre ministerul finantelor in colaborare cu autoritatea publica centrala pentru mediu, ape și paduri.”
	




Se  elimină


Autor: Grup Parlamentar PSD

